Chrám svätých Petra a Pavla (Plovdiv)

Chrám svätých Petra a Pavla (), alebo () je pravoslávny chrám z prvej tretiny 20. storočia nachádzajúci sa v centrálnej časti mesta Plovdiv v okrese Plovdiv v Plovdivskej oblasti v južnom Bulharsku.RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas“. 2017. 474 s. ISBN 9789544915537. S. 442. (po bulharsky)podtepeto.comopoznai.bgMAKARINOV, Vasil; KARAKOLEV, Teodor. Bălgarski architekturen modernizăm – Obrazci ot 1920-te, 1930-te, 1940-te godini. Sofia : Nov bălgarski univerzitet. 2017. 78 s. ISBN 9789545359712. S. 50 – 51. (po bulharsky)

 Iný názov 
Medzi veriacimi farnosti je chrám známy aj pod neoficiálnym názvom Chrám svätého Mínu ().

 Lokalita 
Pravoslávny chrám svätých Petra a Pavla sa nachádza v centrálnej časti mesta Plovdiv na južnom úpätí pahorku Bunardžik na ulici Nikolu Petkova 2 v mestskej štvrti známej pod lokálnym názvom „Invaliden kvartal“ (, doslova Invalidná štvrť).

 Dejiny a súčasnosť 
Budova bola postavená v rokoch 1932 – 1933. Oficiálne vysvätený bol chrám 26. mája 1935 plovdivským metropolitom Maximom. V roku 1947 bola ku chrámu pristavaná zvonica. V roku 1984 bol v budove inštalovaný ikonostas. Chrám je v súčasnosti funkčným farským chrámom. Chrámový sviatok sa slávi 29. júna.

 Charakteristika 
Chrám svätých Petra a Pavla je jednoloďová budova s pôdorysom tvaru predĺženého kríža. Autorom projektu bol významný modernistický architekt Hristo Peev (). Chrám je typickým predstaviteľom cirkevnej architektúry postavenej v slohu bulharskej moderny, vyznačujúcej sa najmä národnými motívmi a to predovšetkým odkazom na architektúru z obdobia bulharského národného obrodenia. Architektonicky najvýraznejším prvkom je v tomto smere veža zvonice bohatá na prvky napodobujúce obytnú architektúru z obdobia bulharského národného obrodenia. Zvonica bola k budove pristavaná neskôr a bola postavená podľa projektu architekta Stefana Todorova. Zvonku je budova omietnutá spôsobom typickým pre obdobie moderny s hrubou vrstvou omietky s hlbokým ozdobným ryhovaním. Ikonostas vyhotovený v 80. rokoch 20. storočia je vyrobený z orechového dreva a jeho autorom je rezbár Petăr Kušev. Autormi ikon a fresiek sú umelci Nikolaj Rostovcev, Karl Jordanov, Kostadin Gospodinov, Nikola Gospodinov, Dimităr Bakalski a Borislav Džamdžiev.    

 Zaujímavosť 
 V budove sa uchováva ikona svätého Minu o ktorej sa traduje, že je zázračná a tomuto svätcovi je zasvätená aj kaplnka nachádzajúca sa v chráme.plovdivskamitropolia.bg Každý rok sa na pamiatku tohoto svätca koná v chráme bohoslužba a to v deň výročia jeho úmrtia 11. novembra. 

 Galéria 

 Referencie 

 Iné projekty 

Plovdiv
Kategória:Stavby v Plovdive
Plovdiv
Plovdiv
Kategória:Bunardžik
Kategória:Architektúra z 1933